
VLÁDA SLOVENSKEJ REPUBLIKY

(Návrh)
UZNESENIE VLÁDY SLOVENSKEJ REPUBLIKY
č.
z      2022

k návrhu na vyhlásenie mimoriadnej situácie v súvislosti so zhoršením stavu povrchového toku Slaná v dôsledku vytekania banských vôd z bane v katastrálnom území obce Nižná Slaná
	
Číslo materiálu:
	


	Predkladateľ:
	minister životného prostredia



Vláda

1. schvaľuje

A.1.	návrh na vyhlásenie mimoriadnej situácie podľa § 8 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov z dôvodu zhoršenia stavu útvaru povrchových vôd spôsobeného vypúšťaním banských vôd sideritových rúd z bane v katastrálnom území obce Nižná Slaná


1. vyhlasuje

B.1.	podľa § 8 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov

20. júla 2022 od 12.00 hod. mimoriadnu situáciu
pre územie okresu Rožňava v Košickom samosprávnom kraji a pre územie okresov Revúca a Rimavská Sobota v Banskobystrickom samosprávnom kraji;


1. ukladá

ministrovi životného prostredia 
podpredsedovi vlády a ministrovi hospodárstva
ministrovi pôdohospodárstva a rozvoja vidieka
ministrovi zdravotníctva
ministrovi vnútra


C.1. 	prijímať opatrenia civilnej ochrany obyvateľstva a vykonávať opatrenia na riešenie krízovej situácie vo svojej pôsobnosti zamerané na zamedzenie ohrozenia života, zdravia, majetku, zmiernenie následkov mimoriadnej udalosti podľa bodu B.1. a minimalizovanie škôd,

priebežne

C. 2.	prijímať opatrenia, ktoré umožnia zrušiť mimoriadnu situáciu uvedenú v bode B.1. v čo najkratšom čase,
		
            priebežne
    
    ministrovi životného prostredia

C.3.	zabezpečiť opatrenia na obnovenie pôvodného stavu vodných útvarov (SKS0002 a SKS0003) vodného toku Slaná, 

C.4. zabezpečiť potrebný prieskum, vypracovanie potrebných odborných materiálov a analýz najlepších technologických postupov potrebných pre zabezpečenie plnenia opatrení na obnovenie pôvodného stavu vodných útvarov (SKS0002 a SKS0003) vodného toku Slaná, 

        bezodkladne

C.5. 	navrhovať opatrenia na koordináciu a činnosť orgánov krízového riadenia pri riešení mimoriadnej udalosti podľa bodu B.1,

priebežne

	
ministrovi vnútra

C.6.  zabezpečiť vyhlásenie mimoriadnej situácie informačným systémom civilnej ochrany a prostredníctvom hromadných informačných prostriedkov,

bezodkladne

C.7. 	prijať opatrenia na koordináciu a činnosť orgánov krízového riadenia pri riešení mimoriadnej udalosti podľa bodu B.1,

[bookmark: _GoBack]bezodkladne

podpredsedovi vlády a ministrovi financií

 
C.8.  spolupracovať pri zabezpečení finančných prostriedkov v rámci možností štátneho rozpočtu potrebných na splnenie opatrení zameraných na zlepšenie stavu povrchových vôd vodného toku Slaná, ku zhoršeniu ktorých prišlo v dôsledku vypúšťania banských vôd sideritových rúd z bane v katastrálnom území obce Nižná Slaná,

priebežne

podpredsedovi vlády a ministrovi hospodárstva

C.9.	predložiť na rokovanie vlády komplexnú informáciu o opatreniach prijatých na splnenie úloh B1., B.2 a B.3 uložených uznesením vlády č. 303/2022 zo 4. mája 2022,

	do 26. júla 2022

C.10.	prijímať opatrenia na ďalšie znižovanie znečistenia povrchových vôd toku Slaná spôsobeného vypúšťaním banských vôd sideritových rúd z bane v katastrálnom území obce Nižná Slaná.

	bezodkladne

Vykonajú:	členovia vlády		

